01/12/2014 | Administración LocalMunicipal
Arteixo
Urbanismo
Expte. orden de ejecución a Promomato 2005 SL (expte. OE 62/13 DU)

Disciplina e Inspección Urbanistica e Medioambiental Refª.: LACC/mjc Tentada a notificación dos actos á persoa que despois se dirá e non sendo posíbel practicar a mesma, en virtude do disposto polo artigo 59.5 da Lei 30/1992, de 26 de novembro, de réxime xurídico das administracións públicas e do procedemento administrativo común (LRX – PAC), notifícase a: - PROMOMATO 2005 S. L., con último enderezo no Concello de A CORUÑA Que foi dictada providencia pola alcaldía do Concello de Arteixo, no día 19 de agosto de 2014, na que se dispón o seguinte: “Primeiro.- Reiterar a orde de adopción de medidas cautelares de seguridade, ditada a medio de resolución de 18 de setembro de 2013, consistente en que de modo urxente e inmediato, nun prazo máximo de dous días para a súa finalización, no edificio situado na Travesía de Meicende, nº 49-51, Meicende, Arteixo, do que aparece como titular catastral do solo PROMOMATO 2005, S. L., se proceda, a adopción das medidas cautelares de seguridade no edificio consistentes no seguinte: o Cerre sólido, consistente e ben reforzado da obra paralizada que impida o libre e fácil acceso á mesma. o Suxeición do valado de seguridade dos forxado e revisión xeral das condicións de seguridade Segundo.- Tramitar orde de execución a PROMOMATO 2005, S. L., na sua condición de titular catastral, do edificio en construción situado na Travesía de Meicende, nº 49- 51, Meicende, Arteixo, para o cumprimento do disposto no informe dos servizos técnicos municipais de data *** anteriormente exposto, isto é: No prazo máximo de 15 días para o inicio da realización das medidas urxentes e de corenta e cinco días para a súa total finalización, deberase: o Proceder ao limpado da obra e do predio restante libre da edificación coa retirada de todo material inflamábel e/ou material acopiado, así como tamén, a maleza existente o Cerre a nivel da planta baixa ou de nivel de acceso á obra co fin de evitar o acceso ás plantas altas con perigo de caídas en altura, sotos, escaleiras, ocos etc. o Corte do subministro eléctrico da obra o Substituír os elementos oxidados da marquesiña de seguridade e evitar o contacto co poste eléctrico existente. o Realizar a correcta recollida e desagüe das augas pluviais co fin de evitar inundación Por outra banda, aconséllase protexer as unidades de obras executadas para evitar patoloxías de difícil solución no momento de que se pretenda reanudar a súa construción, polo que, sería conveniente que, por un técnico competente valore e faga constar debidamente o estado actual do conxunto edificatorio así como das medidas de seguridade a adoitar. Tras adoitar as medidas implantadas entre as que destacan o valado axeitado da obra e o cerre da planta baixa, procederase á correcta sinalización que prohiba o acceso á obra e/ou ao uso das obras executadas sempre e cando non sexa polo persoal autorizado para o cumprimento das medidas detalladas. Terceiro.- Poñer de manifesto ao interesado o procedemento incoado para que durante o prazo de DEZ DIAS poidan alegar e presentar os documentos e xustificacións que estimen pertinentes, todo iso con carácter previo á resolución sobre o contido e condicións definitivas da orde de execución. Cuarto.- Comunicar que os interesados no procedemento que coñezan datos que permitan identificar a outros interesados que non compareceran nel teñen o deber de proporcionarllos á Administración actuante. Quinto.- Comunicar ao interesado que, con base ao establecido no artigo 58 da Lei 30/92, de 26 de novembro, de réxime xurídico das administracións públicas e do procedemento administrativo común, a presente resolución é un mero acto de trámite que non esgota a vía administrativa e contra a que non cabe recurso algún, sen prexuizo de que as alegacións ao mesmo formuladas sexan tidas en conta na resolución que poña fin ao procedemento (art.107 da Lei 30/92, de 26 de novembro, de réxime xurídico das administracións públicas e do procedemento administrativo común). Sexto.- Dar traslado desta resolución aos técnicos directores da execución de obra. Arteixo, na data que figura ao marxe A presente providencia, como acto de mero trámite, non admite recurso algún.” Tendo en conta que, en atención ao previsto no artigo 61 da Lei 30/1992, de 26 de novembro, de réxime xurídico das administracións públicas e do procedemento administrativo común (LRX – PAC), o acto non se publica na súa integridade, e fáiselles saber que o texto íntegro da resolución que se notifica encóntrase a seu dispor nas dependencias de Disciplina Urbanística, do Concello de Arteixo. Arteixo, 20 de novembro de 2014 O Alcalde-Presidente (Por delegación, resolución núm.989/11) Luis Alberto Castro Calvete Concelleiro de urbanismo